**ПРАТЕНИЧКО ПРАШАЊЕ**

од пратеникот Роза Топузова Каревска поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

Имено на 17 октомври токму во овј Парламент е донесен Законот за ратификација на демаркација на границата со Република Косово и во тој наврат почитуваниот министер за надворешни работи,ерамежливо, во вид на реплика го изјави следното:"Сметам дека во Република Македонија од особено значење од национален интерес ова прашање што поскоро да биде дефинирано и затворено на начин кој ќе биде базарин на спогодба од 2001 година кој ќе биде во согласност со уставните норми на Република Македонија"**.** Се сомневам дека е така, но тоа не е прашањето. Ќе имаме можност да видиме.

Понатаму ќе каже дека "решавањето на ова прашање е значајно за нашата стабилност нашата безбедност", "но исто така тоа ќе биде придонес за регионланта стабилност".

Во тој наврат, во тие три минути министерот ќе изјави "сметам дека затворањето на ова прашање ќе значи една додадена вредност за начинот на кој што Република Македонија приоѓа кон прашањата што се од нацинален и државен интерес".

Почитуван премиер,

Јас нема да ве прашам за размената што е направена, колку територија е отстапена и колку е добиено, затоа што на тоа веројатно, како и секогаш, писмено ќе ми одговорите.

Почитуван премиер,

Ќе ве прашам каде бевте на тој историски ден, според вашите изјави, според изјави на ваши министри и изјави на пратеници од парламентарното мнозинство? Што ви беше поприоритно, кога се решаваат, според изјавите на вашиот мининстер за надворешни работи, националните интереси на оваа земја и дали, почитуван премиер, на претставниците на меѓународната заедница кои беа тука присутни им се поважни националните интереси на оваа земја и стабилноста на оваа земја, отколку вам?

Да повторам, моето прашање е зошто на тој историски, според вас, ден, не бевте во Собранието на Република Македонија меѓу претставниците на народот, каде што ви беше местото?